SPALI เผยยอดขายโครงการ “ศุภาลัย ริวา แกรนด์” ช่วงเปิดจองพุ่งทะลุเป้า
SPALI เผยยอดขายโครงการ "ศุภาลัย ริวา แกรนด์" ในช่วงเปิดจองพุ่งทะลุเป้า มาที่ 3.5 พันลบ.
26 พ.ย. 2558

นายประทีป ตั้งมติธรรม ประธานกรรมการบริหาร บริษัท ศุภาลัย จำกัด (มหาชน) หรือ SPALI เปิดเผยว่า การเปิดตัวโครงการศุภาลัย ริวา แกรนด์ รีสอร์ท คอนโดมิเนียม เมื่อวันที่ 16-22 พ.ย.ที่ผ่านมา สามารถทำยอดขายพุ่งสูงกว่า 3,500 ล้านบาท ซึ่งเกินเป้าหมายที่ตั้งไว้
อีกทั้งยังเป็นปรากฏการณ์ครั้งแรกที่มียอดขายสูงที่สุดในช่วงเปิดตัวโครงการคอนโดมิเนียมใหม่ล่าสุด เนื่องจากได้รับการตอบรับจากลูกค้าอย่างล้นหลามนับตั้งแต่วันแรก และยังมีลูกค้าสนใจอย่างต่อเนื่องจนถึงปัจจุบัน  